梁詠琪

梁詠琪係香港歌手同演員。佢1995年靠拍電影入娛樂圈，1996年進而唱粵語流行曲成為流行歌手，之後亦有唱國語歌。

背景 
梁詠琪響香港中西區西營盤贊育醫院出世。初時叫梁碧姿，到咗7歲佢有哮喘，所以為咗健康啲改名做梁詠琪。佢小學同中學都響瑪利諾修院學校畢業，讀完中五之後考入香港理工大學設計學院。

屋企 
 孖生細佬梁詠俊
 老公Sergio
 女女Sofia(祈淑菲)

入行 
梁詠琪身材高，有高妹嘅花名。佢讀理工期間，做過模特兒。其中時間廊海報造形引起導演李志毅注意，之後1995年李志毅搵佢參演《流氓醫生》。呢套戲嘅成功畀到佢另一個機會，就係《烈火戰車》裏面擔正。因為咁，響1995年香港電影金像獎獲提名最佳新人獎。

事業 

1996年佢開始埋歌唱生涯，推出第一隻碟《愛自己》。開頭佢發展幾順利。唔單止自己唱，亦都有寫歌畀人唱。佢入行拍咗廿幾部戲，同過好多演員做過對手戲，好似劉德華、梁朝偉咁。

1999年佢同啱啱同女朋友邵美琪分手嘅鄭伊健拍拖，之後同居，係多年嘅娛樂新聞話題，亦影響佢嘅歡迎度。同年亦響《心動》做主角，響香港電影金像獎提名最佳女主角。同年佢開始做日本美容產品FANCL代言人，令佢走出低谷。2000年，另一套片《愛與誠》又得到提名最佳女配角。2003年，華納公司第一套唐話電影《向左走、向右走》亦搵咗梁詠琪做女主角。

2019年10月，梁詠琪同老公Sergio 引入嘅西班牙童裝品牌，喺海港城開設咗第二間分店。

演出

個人專輯

電視劇
2022年：《反起跑線聯盟》 飾 張諾雅

電影 
2019年：《恭喜八婆》 飾 May
2019年：《八個女人一台戲》
2022年：《闔家辣》
未上畫：《闔家打麻雀》

音樂會同演唱會

香港個人演唱會

碎料

收養寵物
梁詠琪係愛動物之人，曾經同時養過5隻金毛尋回犬，佢亦有時會呼籲公眾領養代替購買。

聲援趙連海被中共河蟹 
2010年，梁詠琪曾經喺微博聲援就中國毒奶粉問題維權嘅趙連海，但之後因為中國共產黨壓力被逼刪去有關內容。香港中文大學政治與行政學系副教授馬嶽又話，事件係因為報道太敏感，加上太多人睇佢嘅微博，所以當局要立刻封殺，又話如果梁拒絕就範，可能影響佢嘅內地演藝事業。。

Gigi Leung International Fanclub Ltd.
Gigi Leung's Official page at Warner Music Hong Kong
Gigi Blog -- The Official Blog of Gigi

香港女歌手
粵語流行音樂歌手
香港華語流行音樂歌手
香港女演員
香港電視女演員
香港電影女演員
瑪利諾修院學校舊生
香港理工大學舊生
詠琪